La ruino de la urbo Suoyang
#000000
La ruino de la urbo Suoyang estas unu el la 22 ĉinaj lokoj en la programo pri la Silka Vojo kune peticiita de Ĉinio, Kazaĥio kaj Kirgizio kiel monda kultura heredaĵo.
#000001
La ruino troviĝas en Suoyang sub la gubernio Guazhou de la urbo Jiuquan en la provinco Gansu de okcidenta Ĉinio. Ĝi estis grava urbo en la Gansu-a Koridoro -- gorĝa parto de la antikva Silka Vojo.
#000002
La ruino kovras la restaĵojn de la antikvaj urbomuro, rivero, templo, tombejo kaj terkulturejo, tie estas ankaŭ la plej bone konservataj milita defendsistemo kaj irigacia sistemo.
#000003
La antikva urbo havas du partojn: internan kaj eksteran. Ĉiuj urbomuroj interna kaj ekstera estas ramitaj el tero. La ekstera parto de la urbo kun areo de 800 mil kvadrataj metroj kaj alta urbomuro ĉirkaŭas la internan; la interna parto areas je 280 mil metroj, havas urbomuron 7.5 metrojn larĝan sube kaj 4.6 metrojn larĝan supre. En la urbo restas multaj teramasoj, domruinoj kaj aliaj konstruaĵoj, kaj videblas ĉie porcelanaĵaj pecoj, moneroj de la dinastio Tang (618~907) kaj aliaj antikvaĵoj. Ekster la urbo, troviĝas 6 antikvaj urboj kiuj estis konstruitaj en la periodo de la dinastio Han (202 a.K~220) ĝis la dinastio Tang. Iliaj bona konservado kaj riĉaj restaĵoj estas rare videblaj en la mondo.
#000004
Antikve, ĉirkaŭ la urbo estis vasta oazo. Kaj nun, la ruino kaj la ĉirkaŭa natura medio estas la specimeno de la dezertiĝo de okcidenta Ĉinio en antikveco. Pro la kulturaj restaĵoj de la Silka Vojo kaj la apartaj vidindaĵoj de la dezerto, la ruino de la antikva urbo Suoyang fariĝis fama turisma celo.
#000005
Redaktoroj: Zhang Shuang kaj Xie Ruifeng
#000006